stanford-oval/wikipedia huggingface dataset:
מטס יום העצמאות
היסטוריה

מאז סיומה של מלחמת העצמאות ועד ל-1949 נהגו לקיים את מצעד צה"ל כחלק מחגיגות יום העצמאות, בו הציג צה"ל את יכולתיו ואת כליו שהשתפרו משנה לשנה. חלק נכבד מאותו מצעד כלל את מטס חיל האוויר. לדברי מוטי חבקוק שהיה ראש תחום היסטוריה ומידע, במחלקת תכנון וארגון בלהק ראש המטה בשנותיה הראשונות של מדינת ישראל המטס עף מעל המתחם והרחובות בהם התקיים המצעד הקרקעי. עם זאת, מנהג זה הופסק עם חלוף השנים וכיום מטוסי חיל האוויר עוברים מעל שמי הארץ במסלול עצמאי ושונה ממסלול המצעד הצבאי.
ב-1973, ביום העצמאות ה-25 של מדינת ישראל התקיים מצעד צה"ל האחרון וזאת אחרי 4 שנים שלא התקיים. המצעד התקיים בירושלים ולקחו בו חלק כ-400 מטוסים ובשל כך היה המטס הגדול ביותר מאז הכרזת העצמאות.
ב-1998, בחגיגות שנת ה-50 למדינה השתתפו לראשונה במטס, מטוסים של חילות אוויר ממדינות זרות מרחבי העולם, שלקחו חלק במפגן ראווה מול חופי תל אביב-יפו.
ב-2012 השתתפו במטס מטוסי סופה, קרנף, ראם, בז ומסוקי היסעור. בתקשורת תועדו המטוסים משאירים שובל לבן מעל בניין האופרה שבתל אביב-יפו.
ב-2017 לקחו חלק במטס, מטוסי ה-F-35 שהגיעו לידי חיל האוויר חודשים ספורים לפני קיום המטס, מלבד מטוסי ה-F35 גם מטוסי שמשון, צופית, F-15, F-16, נחשון וראם.
ב-2018 (יום העצמאות ה-70 של מדינת ישראל) הוחלט בצה"ל בפעם השנייה כי המטס יכלול גם כלי טיס של חילות אוויר זרים וזאת לצד עשרות מטוסים ומסוקים של צה"ל. במטס זה לקחו חלק מטוס F-16 של חיל האוויר היווני, מטוס תובלה מסוג C-17 של חיל האוויר הפולני, מטוס תובלה מסוג C-295 (אנ') של חיל האוויר הקנדי, מטוסי תובלה מסוג C-130 של חיל האוויר הבריטי ושל חיל האוויר האוסטרי ואף מטוס יורופייטר טייפון של חיל האוויר האיטלקי. למטס הצטרפו גם מטוסי הכיבוי אייר טרקטור AT-802F ומסוקי איירבוס H125 ("כחל") החדשים של היחידה האווירית של משטרת ישראל, מטוס בואינג 787 של "אל על" ומטוסי האמבראר E-195 ובואינג 757, של "ארקיע". מפגני אווירובטיקה במטוסי T-6 טקסאן II ("עפרוני") נערכו מעל בסיסי חיל האוויר רמת דוד, בית הספר הטכני, תל נוף ומוזיאון חיל האוויר בבסיס חצרים, ומעל הערים טבריה, חיפה, תל אביב וירושלים. והוצגו מפגני צניחה מול מספר חופים בארץ.
ב-2020 ועל רקע התפרצות נגיף הקורונה בישראל המטס צומצם כך שהשתתפו בו רק הצוות האווירובטי של חיל האוויר. ארבעה מטוסי עפרוני ציירו לבבות בשמי ישראל, מעל בתי החולים כאות הזהדות עם הצוותים הרפואיים שטיפלו בחולי הקורונה.
ב-2021 המטס כלל לראשונה אזורים חדשים, ביהודה ושומרון, בהם גוש עציון, מודיעין עילית וביתר עילית. המטס כלל גם כלי טיס מהיחידה האווירית של משטרת ישראל: מטוסי אייר טרקטור AT-802 ("מָטָר"), ומסוקים איירבוס H125 ("כחל") ואיירבוס H145 ("דוכיפת"). ב-2021, לראשונה מאז 1987, השתתפו במטס מטוסי התעשייה האווירית, מטוס האבטיפוס מסוג B777-300ER ושני מטוסי גאלפסטרים G280. כמו כן, השתתף במטס מטוס בואינג 400–747 של חברת ק.א.ל..
ב-2022 עבר לראשונה המטס גם מעל חברון, וכן השתתף בו גם כלי טיס מאויש מרחוק מסוג "איתן" (Heron TP).
ב-2023, לרגל יום העצמאות ה-75 למדינת ישראל, השתתפו במטס כמה מטוסים מצבאות זרים – ארצות הברית (עם F-16), גרמניה, בריטניה ואיטליה (עם יורופייטר טייפון), זאת כסימן לשותפות והקשר הייחודי בין ישראל למדינות האלה. המטוסים הזרים יטוסו בשמי הארץ כאשר הם מלווים במטוסי חיל האוויר הישראלי.
ב-2024, הוחלט לבטל את מטס ומשט יום העצמאות, בעקבות מלחמת חרבות ברזל.
ביחידת אופק של חיל האוויר פותחו אפליקציה ואתר אינטרנט המאפשרים מעקב אחר המטס בזמן אמת ולמידע על כלי הטיס המשתתפים בו.
גלריה

מטוס תדלוק מתדלק F-15 ועוד שניים לצידו
מטס יום העצמאות ב-1988 בו מטוסי חיל האוויר יוצרים את המספר 40
מטוסי פנטום במטס יום העצמאות תשל"א
מסוק יסעור מעל ירושלים
המטס עובר מעל טקס מצטייני הנשיא בבית הנשיא
המטס מעל תל אביב
הצוות האווירובטי
ראו גם

משט יום העצמאות
מצעד צה"ל
כלי טיס של צה"ל
מטס חיל האוויר מעל אושוויץ
הערות שוליים

↑   מפגן חיל האויר יום העצמאות 1998, סרטון  באתר יוטיוב (אורך: 1:02:51)
↑  צפו במטס החגיגי של חיל האוויר שעבר בשמי הארץ, באתר וואלה, 26 באפריל 2012
↑  יואב זיתון, ה-F35 ישתתף במטס חיל האוויר ביום העצמאות, באתר ynet, 26 באפריל 2017
↑  יואב זיתון, שייטת 13 ומטוסים זרים: כל הפרטים על משט ומטס העצמאות, באתר ynet, 10 באפריל 2018
↑  מערכת כאן חדשות, בין קריית שמונה לאילת: תיעוד המטס המסורתי של חיל האוויר מעל שמי ישראל, באתר כאן – תאגיד השידור הישראלי, 19 באפריל 2018
↑   צפו במטס ההצדעה המיוחד ליום העצמאות, באתר צה"ל, 29 באפריל 2020
↑  איתי בלומנטל ורענן בן צור, לבבות באוויר: מטס ההצדעה מעל בתי החולים, באתר ynet, 29 באפריל 2020
↑  עדו בן פורת, מטס חיל האוויר ביום העצמאות יעבור בנקודות חדשות בשמי יהודה, שומרון ובקעת הירדן כולל מופע אווירובטי בשמי גוש עציון., באתר ערוץ 7, 13 באפריל 2021
↑  לראשונה מזה 33 שנים, מטס של התעשייה האווירית ליום העצמאות, באתר התעשייה האווירית
↑  לראשונה: מטס חיל האוויר עבר מעל חברון, באתר ערוץ 7, 5 במאי 2022
↑  
שגיאות פרמטריות בתבנית:אתר צה"ל 
סוג לא תואם [ 3 ]  מתי יעבור המטס? איפה המשט? ואילו בסיסים פתוחים?, באתר צה"ל
↑    כתב מקור ראשון, ‏צפו בהכנות: לראשונה אחרי 25 שנה, 11 מטוסי קרב מצבאות זרים ישתתפו במטס, בעיתון מקור ראשון, 24 באפריל 2023
↑  יואב זיתון, בעקבות המלחמה: צה"ל ביטל את מטס ומשט יום העצמאות, באתר ynet, 29 במרץ 2024
↑  יואב זיתון ואיתי בלומנטל, מ-F-35 ועד הצוות האווירובטי: זמני מטס העצמאות, באתר ynet, 3 במאי 2019;
לילך שובל, שידור חי: מטס חיל האוויר בשמי תל אביב, באתר ישראל היום, 3 במאי 2019
המטס, אפריל 1964
לבבות בשמים במטס יום העצמאות ה-72, 2020
פילוסופיה של הדיאלוג

מרטין בובר, ההוגה הבולט של הפילוסופיה הדיאלוגית.
פילוסופיה של הדיאלוג או פילוסופיה דיאלוגית היא פילוסופיה שצמחה מתוך המסורת האקזיסטנציאליסטית, ובשל כך ניתן לכנותה "קו-אקזיסטנציאליסטית". בדומה לאקזיסטנציאליזם, הפילוסופיה הדיאלוגית עוסקת בשאלות אתיות של משמעות החיים, בדידות קיומית, חופש הרצון ואותנטיות, והיא שותפה להתנגדות למחשבה הכוּלית (טוטאלית) המקובלת בפילוסופיה, דוגמת השיטה הפילוסופית של הגל. אולם, בשונה מהאקזיסטנציאליזם, הפילוסופיה הדיאלוגית נותנת קדימות לדיאלוג עם האחר על פני הקיום האינדיבידואלי כראשוני. היא רואה בדיאלוג מרחב קיום המאפשר משמעות, הקשבה, יצירתיות, מעורבות, ונטילת אחריות.
השפעות

מקורותיה של הפילוסופיה הדיאלוגית משיקים למומנטים שונים בתולדות הדת והפילוסופיה. בפילוסופיה המערבית ניתן לציין את הדיאלקטיקה נוסח אפלטון, שכתביו הפילוסופים בנויים כדיאלוגים, מתוך תפיסה שהדיאלוג הוא מבנה יסודי של החשיבה. תנאי האפשרות לחשיבה, משמעות ואמת, לא מצויים באינדיבידואל הבודד אלא מצויים ביחס עם בין השיח האחר (צורת כתיבה שהמשיכה להתפתח גם אחריו). בפילוסופיה המזרחית, יש מקום משמעותי לחשיבה הדיאלוגית, בין היתר בקונפוציאניזם באופנישדות ובקואנים. גם ביהדות יש ביטוי חשוב לחשיבה הדיאלוגית, למשל בתושב"ע ובחסידות.
שתי מגמות משמעותיות בתולדות הפילוסופיה של המאה ה-20 השפיעו באופן נחרץ על התהוות הפילוסופיה הדיאלוגית:
מרכזית הפילוסופיה של השפה, "המפנה הלשוני" בחשיבה הפילוסופית.
הדומיננטיות של האקזיסטנציאליזם בפילוסופיה ובתרבות בכלל.
הוגים > מרטין בובר

ההוגה הבולט של זרם זה הוא מרטין בובר. בובר שאב השראה הן מהמסורת המערבית (והאקזסטנציאליזם בפרט), הן מפילוסופיות מזרחיות, והן ממסורת הפולמוס היהודית. בובר פיתח את משנתו הדיאלוגית בספרו "אני ואתה" משנת 1923. בעיני בובר, הרציונליזם, הפוזיטיביזם, והחשיבה הכוּלית-אבסולוטית מניחים צורת קיום היוצרת חיץ בין האני לבין כל דבר אחר מהאני. עם זאת קיים גם אופן קיום דיאלוג, המאפשר מפגש, שאותו הוא מכנה "אני-אתה" ומבדילו מן ה"אני-לז" המחפיץ.
הוגים > הוגים נוספים

פרנץ רוזנצווייג
שמואל הוגו ברגמן
פרדיננד אבנר (אנ')
אויגן רוזנשטוק (אנ')
עמנואל לוינס
הנס אהרנברג (אנ')
אברהם יהושע השל
גבריאל מרסל
הנס גאורג גדמר
יורגן הברמאס
וילם פלוסר
קרל-אוטו אפל (אנ')
קונו לורנץ (אנ')
הרמן לוין גולדשמיט (גר').
דיאלוגיזם (אנ') של מיכאיל בכטין
"הפדגוגיה הדיאלוגית" של פאולו פריירה
"אינטראקציה סימבולית" של ג'ורג' הרברט מיד
"אתיקה של דאגה" של קרול גיליגן ושל נל נודינגס
"קוסמופוליטיות" ו"קהילתנות" של צ'ארלס טיילור
"סמוואדה" (בסנסקריט:saṃvāda) פילוסופיית הדיאלוג ההודית העכשווית של הפילוסופים כמו: דאיה קרישנה, ארינדם צ'קרברטי שרי אורובינדו וקרישנה צ'נדרה בהטצ'ריה
"דיאלוג של צליוויזציות" של האנס קוכלר (אנ')
"פסיכותרפיה המרוכזת באדם" של קרל רוג'רס
כמו כן, ניתן לציין כי הוגים פוסט-סטרוקטורליסטים כמו לוס איריגארי, ז'אק דרידה, ז'וליה קריסטבה, וג'ודית באטלר הושפעו רבות מהפילוסופיה הדיאלוגית, וקיימו איתה "דיאלוג".
ראו גם

אקזיסטנציאליזם
הגישה האינטרסובייקטיבית
דיאלקטיקה
המפנה הלשוני
לקריאה נוספת > ספרות ראשונית

מרטין בובר, בסוד שיח: על האדם ועמידתו נוכח ההוויה, תרגם צבי וויסלבסקי, מוסד ביאליק, 1964.
מרטין בובר, אני ואתה; תרגום מגרמנית: אהרון פלשמן; דברי הקדמה: שולמית אלוני; נספחים: יעקב רז, אהרון פלשמן, אדמיאל קוסמן, ירושלים: מוסד ביאליק, תשע"ג 2013.
עמנואל לוינס, כוליות ואינסוף, תרגום רמה איילון, הוצאת מאגנס, 2010
לקריאה נוספת > ספרות משנית > בעברית

שמואל הוגו ברגמן, הפילוסופיה הדיאלוגית מקירקגור עד בובר, מוסד ביאליק, 1974. (הספר המלא באתר כותר)
חגי כנען, פנימדיבור: לראות אחרת בעקבות עמנואל לוינס,  הוצאת הקיבוץ המאוחד, 2008.
נמרוד אלוני, דיאלוגים מעצימים בחינוך ההומניסטי (עריכה), הוצאת הקיבוץ המאוחד, 2008.
לקריאה נוספת > ספרות משנית > באנגלית

Rob Anderson, Leslie A. Baxter, Kenneth N. Cissna (Eds.). (2004). Dialogue: theorizing difference in communication studies.
Peter Atterton, Matthew Calarco, Maurice S. Friedman (2004). Lévinas & Buber: dialogue & difference
Samuel Hugo Bergman (1991). Dialogical philosophy from Kierkegaard to Buber.
Kenneth N. Cissna & Rob Anderson (2002). Moments of meeting: Buber, Rogers, and the potential for public dialogue.
Hans Köchler (2009). The Philosophy and Politics of Dialogue.
Tim L. Kellebrew (2012). Brief Overview of Dialogical Psychotherapy
Tim L. Kellebrew (2013). On the World as Misrepresentation
Slavoj Žižek, "Philosophy is NOT a dialogue", in Philosophy in the Present by Alain Badiou and Slavoj Žižek (Polity Press, 2009)
Hune Margulies (2017), Will and Grace: Meditations on the Dialogical Philosophy of Martin Buber
הערות שוליים

↑  נתן רוטנשטרייך, "בין כוליות לזיקה" עמ' 3, מתוך: "הפילוסופיה הדיאלוגית מקירקגור עד בובר" מאת שמואל הוגו ברגמן
↑  נתן רוטנשטרייך, "בין כוליות לזיקה" עמ' 2, מתוך: "הפילוסופיה הדיאלוגית מקירקגור עד בובר" מאת שמואל הוגו ברגמן
↑  Max Rosenbaum, Milton Miles Berger (1975). Group psychotherapy and group function, p. 719.
↑  Maurice S. Friedman (1955) Martin Buber. The Life of Dialogue, p. 85. University of Chicago Press.
| --- | --- |
בקרת זהויות :  NKC: ph120222
ריד דושר

| --- | --- |
אין תמונה חופשית
 לידה:  13 ביולי 1989 (בן 35) ביסמרק, ארצות הברית 
 מדינה:  ארצות הברית 
 מקום מגורים:  רגבי 
 השכלה:  Rugby High School 
 מעסיק:  MrBeast 
 
ריד דושר (באנגלית: Reed Duchscher; נולד ב-13 ביולי 1989) הוא סוכן כישרונות ומשקיע אמריקאי.
ראשית חייו

דושר גדל ברוגבי, דקוטה הצפונית ולמד בתיכון רוגבי (Rugby High School), שם השתתף שיחק כדורסל, כדורגל ורוגבי. לאחר שסיים את לימודיו בתיכון, הוא המשיך לשחק כדורגל באוניברסיטת המדינה של דקוטה הצפונית.
קריירה

ברשאית הקריירה שלו, עבד כסוכן ספורט ב-NFL. לאחר מכן, הוא עזב לעבוד עבור ערוץ היוטיוב דוד פרפקט. בזמן שעבד עמם, בשנת 2015 הקים דושר סוכנות כישרונות בבעלותו בשם "Night Media. הסוכנות מתמקדת בניהול, מיתוג ופיתוח עסקי עבור משפיענים דיגיטליים. בשנת 2018, דושר החתים את היוטיובר ויוצר התוכן ג'ימי דונלדסון (MrBeast) בסוכנות שלו. בשנת 2021 השיקה הסוכנות קרן הון סיכון המתמקדת בהשקעה בסטארט-אפים בתחום הצרכנות, המשחקים ו"כלכלת התשוקה".
ב-24 באוגוסט 2023 הוכרז שדושר ירכוש את "LFM Management", ויחל לעבוד עם הסטרימר והיוטיובר קאי סנאט.
במאי 2024, MrBeast עזב את הסוכנות, והצהיר כי 6 שנות השותפות שלהם מסתיימת ב"תנאים טובים".
רשתות חברתיות

ריד דושר, ברשת החברתית אקס (טוויטר)
ריד דושר, במסד הנתונים הקולנועיים IMDb (באנגלית)
הערות שוליים

1 2  Connie Loizos (18 במרץ 2021). "MrBeast's management company, Night Media, has new venture fund that's backed by creators". Tech Crunch. נבדק ב-26 במרץ 2021. {{cite web}}:  (עזרה)
↑  Preston, Maddie (20 בפברואר 2020). "Meet Night Media: The Dallas Digital Talent Agency Behind Some of the World's Biggest YouTube Stars". Dallas Innovates. נבדק ב-11 בפברואר 2021. {{cite web}}:  (עזרה)
1 2  Elliott, Bryan (16 בנובמבר 2020). "How Reed Duchscher Manages MrBeast and 1 Billion YouTube Views Per Month". Inc. נבדק ב-11 בפברואר 2021. {{cite web}}:  (עזרה)
↑  Maddox, Will (1 באפריל 2020). "Sphere of Influence: Forget La La Land. Dallas-Based Night Media manages some of the biggest stars on the internet". Dallas Magazine. נבדק ב-11 בפברואר 2021. {{cite web}}:  (עזרה)
↑  Lugo, Jakejames (30 בינואר 2019). "Digital agency Night Media signs fast-rising YouTuber MrBeast". Influencer Update. נבדק ב-11 בפברואר 2021. {{cite web}}:  (עזרה)
↑  Hayden, Erik (2023-08-25). "Kai Cenat Joins MrBeast as an Influencer Talent Management Firm Gets Bigger". The Hollywood Reporter (באנגלית אמריקאית). נבדק ב-2024-05-16.
↑  Perelli, Marta Biino, Amanda. "YouTube superstar MrBeast is breaking up with his talent manager". Business Insider (באנגלית אמריקאית). נבדק ב-2024-05-16.
| MrBeast |
| --- | --- | --- |
| צוות הערוץ | ג'ימי דונלדסון • ריד דושר • צ'נדלר הולוו • נולן הנסן • קארל ג'ייקובס • אווה קריס טייסון (2015–2024) |  |
| מותגים | Feastables • MrBeast Burger |  |
| גיוסי כספים | Team Trees • Team Seas |  |
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריד דושר".
לוגאן סרג'נט

לוגאן האנטר סרג'נט (באנגלית: Logan Hunter Sargeant, נולד ב-31 בדצמבר 2000) הוא נהג מרוצים אמריקאי. התחרה עבור קבוצת ויליאמס באליפות הפורמולה 1 למשך עונה וחצי.
קריירת מרוצים

סרג'נט החל את קריירת המרוצים בתחרויות קארטינג מקומיות בשנת 2008. שנה לאחר מכן עבר לאירופה על מנת להתחרות. בשנת 2015 זכה באליפות העולם בקארטינג. בעונת 2016/2017 התחרה באליפות הפורמולה 4 של איחוד האמירויות הערביות. למרות שלא ניצח אף מרוץ, הוא סיים על הפודיום ב-15 מתוך 18 מרוצים, ובסיום העונה דורג במקום השני. בהמשך השנה עבר להתחרות באליפות הפורמולה 4 הבריטית עבור קבוצת Carlin. בסיום העונה דורג במקום השלישי. בשנת 2018 דורג במקום הרביעי באליפות הפורמולה רנו האירופאית.
בשנת 2019 חזר לקבוצת Carlin והצטרף לאליפות הפורמולה 3. בעונת הבכורה הוא צבר נקודות בארבעה מרוצים ודורג במקום ה-19. בעונה השנייה באליפות עבר להתחרות עבור קבוצת Prema. הניצחון הראשון בקטגוריה הושג במרוץ השני שהתקיים בסילברסטון, ניצחון שהעלה אותו לראש הטבלה. ניצחון שני בעונה הגיע במרוץ הספרינט בספא. בשני המרוצים האחרונים של העונה צבר רק שמונה נקודות וסיים את העונה במקום השלישי אחרי תיאו פורשייר ואוסקר פיאסטרי.
למרות ההצלחה סרג'נט לא התקדם לאליפות הפורמולה 2 מסיבות כלכליות ונשאר להתחרות עונה שלישית באליפות הפורמולה 3, הפעם עם קבוצת  Charouz. הניצחון היחיד בעונה הושג במסלול בסוצ'י, הניצחון הראשון של הקבוצה באליפות.
את הבכורה באליפות הפורמולה 2 עשה בסיבוב הלפני אחרון של עונת 2021 עם קבוצת HWA. את המרוץ הראשון סיים במקום ה-16, מהמרוץ השני נאלץ לפרוש. לקראת עונת 2022 חזר לקבוצת Carlin והתחרה עימה עונה מלאה באליפות. את העונה סיים במקום הרביעי, נקודה אחת פחות מחברו לקבוצה ליאם לוסון, דבר שאיפשר לו לצבור מספיק נקודות לסופר לייסנס.
קריירת מרוצים > פורמולה 1

סרג'נט הוכרז כחבר באקדמיית ויליאמס לנהגים באוקטובר 2021. בסיום העונה זכה לנסיעת מבחן ראשונה במהלך מבחני סיום העונה.
במהלך גרנד פרי ארצות הברית בעונת 2022 השתתף לראשונה באימון חופשי. באותו סוף השבוע הכריז יוסט קפיטו, מנהל קבוצת ויליאמס, על הכוונה להחתים את סרג'נט במקומו של ניקולאס לטיפי, במידה ויצבור מספיק נקודות לסופר לייסנס. סרג'נט סיים את עונת הפורמולה 2 במקום הרביעי והוחתם רשמית בקבוצה.
בעונת 2024 בפורמולה 1, אחרי מרוץ גרנד פרי הולנד, בו סרג'נט התרסק, ווילאמס החליטה שדרכיה שלה ושל סרג'נט נפרדות אחרי עונה בה התרסק האמריקאי המון ולא השיג אפילו נקודה אחת, בעוד שחברו לקבוצה אלכס אלבון, השיג נקודות. את סרג'נט החליף נהג האקדמיה של וויליאמס, פרנקו קולפינטו.
תוצאות מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2023 | ויליאמס | בחריין 12 | ערב הסעודית 16 | אוסטרליה 16 | אזרבייג'ן 16 | ארצות הברית 20 | מונקו 18 | ספרד 20 | קנדה פרש | אוסטריה 13 | בריטניה 11 | הונגריה 18 | בלגיה 17 | הולנד פרש | איטליה 13 | סינגפור 14 | יפן פרש | קטר (מדינה) פרש | ארצות הברית 10 | מקסיקו 16 | ברזיל 11 | ארצות הברית 16 | איחוד האמירויות הערביות 16 |  |  | 21 | 1 |
| 2024 | ויליאמס | בחריין 20 | ערב הסעודית 14 | אוסטרליה | יפן 17 | הרפובליקה העממית של סין 17 | ארצות הברית פרש | איטליה 17 | מונקו 15 | קנדה פרש | ספרד 20 | אוסטריה 19 | בריטניה 11 | הונגריה 17 | בלגיה 17 | הולנד 16 | איטליה | אזרבייג'ן | סינגפור | ארצות הברית | מקסיקו | ברזיל | ארצות הברית | קטר (מדינה) | איחוד האמירויות הערביות | 23 | 0 |
↑  העונה טרם הסתיימה
הערות שוליים

↑  America's Sargeant wins world karting title, Racer.com, 27 September 2015
↑  American F1 prospect Logan Sargeant joins Carlin Racing for British F4 stop, AutoWeek, 2 February 2017
↑  Logan Sargeant to race for Carlin again in FIA F3, Formula Scout, 18 February 2019
↑  Prema names Logan Sargeant as first driver for 2020 FIA F3 season, Formula Scout, 17 December 2019
↑  Sargeant takes maiden FIA F3 win and points lead at Silverstone, Formula Scout, 8 August 2020
↑  Sargeant rules out F2 as budgets force career rethink, Racer.com, 10 Febraury 2021
↑  Logan Sargeant joins Carlin for 2022 FIA Formula 2 Championship, Infinity, 13 December 2021
↑  Williams adds US driver Sargeant to academy ranks on long-term deal, Motorsport.com, 22 October 2021
↑  Sargeant handed F1 test debut with Williams in Abu Dhabi, Motorsport.com, 10 December 2021
↑  Capito: US nationality not key to Sargeant’s F1 promotion, Motorsport.com, 22 Ocotber 2022
↑  Logan Sargeant to drive for Williams Racing in 2023, WilliamsF1.com, 1 November 2022
ז'אן-לו קרטיין

| --- | --- |

 לידה:  20 באוגוסט 1938 (בן 86) לה רושל
 מידע כללי
 בשירות:  קוסמונאוט בשירות סוכנות החלל הצרפתית
 לאום:  צרפת צרפת
 עיסוקים נוספים:  טייס קרב
 תקופת השירות:  1980–2001 (כ־21 שנים)
 דרגה:  בריגדיר גנרל
 זמן שהייה בחלל:  43 ימים, 11 שעות, 17 דקות
 מספר פעילות חוץ-רכבית:  1
 זמן שהייה בפעילות חוץ-רכבית:  6 שעות
 ביוגרפיה בנאס"א:  ז'אן-לו קרטיין באתר נאס"א (באנגלית)
 משימות
 סויוז T-6, סויוז TM-7‏, STS-86
 עיטורים
    
ז'אן-לו ז'אק מארי קרטיין (בצרפתית: Jean-Loup Jacques Marie Chrétien; ‏נולד ב־20 באוגוסט 1938) הוא אסטרונאוט צרפתי שטס לחלל כחבר צוות תחנת החלל סאליוט 7, תחנת החלל מיר ומעבורת החלל.
קורות חיים

ז'אן-לו קרטיין נולד בלה רושל. לאחר סיום בית הספר, הוא למד בבית הספר של חיל האוויר הצרפתי ובשנת 1961 סיים אותו עם תואר שני בהנדסת תעופה. בשנת 1962 הוא הוסמך לטייס קרב. ז'ן-לו קרטיין שירת במספר יחידות של החיל. בשנת 1980 הוא נשלח מטעם המרכז הצרפתי הלאומי לחקר החלל לקבל הסמכה לטיסת חלל.
בשנים 1982 שוגר לחלל בחללית סויוז T-6 לצד אנטולי ברזובוי וולנטין לבדב. לאחר עגינה בתחנת החלל סאליוט 7 בה כבר פעלה משלחת מס' 1 הצוות ביצע מספר מחקרים.
בשנת 1984 הוא התקבל כמומחה טיסה בינלאומי כחלק מכיתת האסטרונאוטים ה-15 של נאס"א, והיה חבר בצוות משנה של מספר משימות.
ב-1988 הוא טס לחלל לחלל בחללית סויוז TM-7 לצד ולדימיר טיטוב כמפקד צוות, מוסה מנארוב וולרי פוליאקוב. הם התחברו לתחנת החלל מיר וביצעו מספר מחקרים לרבות פעילות חוץ רכבית.
בשנת 1997 ז'אן-לו קרטיין טס לחלל בטיסת STS-86.
בשנת 2000 בהיותו בחנות של רשת הום דיפו נפגע ממקדחה ששוקלת 31 ק"ג שנפלה עליו מגובה של 3 מטר. כתוצאה מהפגיעה, הרופא בנאס"א החליט שהוא אינו קשיר יותר לטיסה בחלל. הוא התחיל לעבוד בחברות שקשורות לתעשייה החלל ביוסטון.
מאנו קונה

עמנואל "מאנו" קואדיו קונה (בצרפתית: Emmanuel "Manu" Kouadio Koné; נולד ב-17 במאי 2001 בקולומב שבצרפת) הוא כדורגלן צרפתי המשחק בעמדת הקשר בקבוצת רומא מהסרייה א'.
קריירת מועדונים

קונה גדל במחלקות הנוער של וילאנובה-לה-ז'ארן, פריז, בולון-בילנקורט וטולוז. בשנת 2018 החל לשחק בקבוצת המילואים של טולוז. ב-24 במאי 2019 ערך קונה את הופעת הבכורה שלו בקבוצה הראשונה של המועדון, בהפסד 2-1 לדיז'ון במסגרת המחזור ה-38 בליגת העל הצרפתית לעונת 2018/2019.
ב-21 בינואר 2021 חתם קונה על חוזה לארבע שנים וחצי בבורוסיה מנשנגלדבך מהבונדסליגה, והושאל בחזרה לטולוז עד לתום עונת 2020/2021. בסך הכל ערך קונה 51 הופעות ליגה במדי טולוז במסגרת ליגת העל הצרפתית וליגת המשנה הצרפתית, בהן הבקיע ארבעה שערים.
בתום עונת 2020/2021 חזר קונה לבורוסיה מנשנגלדבך. ב-25 בספטמבר 2021 ערך את הופעת הבכורה שלו במועדון, בניצחון 1-0 על בורוסיה דורטמונד במסגרת המחזור השישי בליגה לעונת 2021/2022. ב-27 באוקטובר הבקיע את שער הבכורה שלו במועדון, בניצחון 5-0 על באיירן מינכן במסגרת הסיבוב השני של הגביע הגרמני. ב-22 בינואר 2022 הבקיע את שער הבכורה שלו בליגה, בהפסד 2-1 לאוניון ברלין במסגרת המחזור ה-20. בעונתו הראשונה במועדון ערך 27 הופעות ליגה, בהן הבקיע שני שערים.
קריירה בינלאומית

נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).
הערות שוליים

↑  Borussia sign Kouadio Koné and loan him out until the end of the season באתר הרשמי של בורוסיה מנשנגלדבך, 21 בינואר 2021 (באנגלית)
↑  JO 2024 - Football : les quatre réservistes des Bleus déterminés, la liste définitive est connue באתר Ouest-France, ‏ 4 ביולי 2024 (בצרפתית)
| נבחרת צרפת – אולימפיאדת פריז 2024 |
| --- | --- | --- |
|  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי |  1 אנקמבדיו •  2 לוקבה •  3 טרופר •  4 באדה •  5 סילדיליה •  6 קונה •  7 אוליזה •  8 אקליוש •  9 קלימואנדו •  10 לאקזט •   11 דואה •  12 מילו • 13 שוטאר •  14 מטטה • 15 לוקו • 16 רסטה • 17 מגסה • 18 שרקי • מאמן: הנרי | צרפת |
זכויות להט"ב במונגוליה

| --- | --- |

מונגוליה
 מעמד בחוק:  חוקי מאז 1993
 טרנסג'נדריות:  ישנה הכרה בשינוי מגדר מאז 2009, נדרש ניתוח להתאמה מגדרית
 שירות צבאי:  אין נתונים
 הגנה מפני אפליה:  רמה מסוימת של הגנה הן לנטייה מינית והן לזהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד מינית, בעוד ישנה הגבלה בחוקת המדינה המכירה בנישואים הטרוסקסואלים בלבד מאז 1992
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) במונגוליה מתמודדים עם אתגרים משפטיים שאינם חווים תושבים הטרוסקסואלים. הומוסקסואליות הופללה במדינה בשנת 1961 תחת חוק העונשין הפלילי. בעקבות המעבר השליו של מונגוליה לדמוקרטיה בשנות ה-90, הומוסקסואליות עברה אי-הפללה והמודעות לאנשי להט"ב הפכה נפוצה יותר. פשעי שנאה על רקע נטייה מינית וזהות מגדרית נתונים תחת עונשים משפטיים נוספים ודברי שנאה המבוססים על שתי קטגוריות אלה הוצאו מחוץ לחוק במדינה מאז 1 ביולי 2017. עם זאת, משקי בית בראשות זוגות חד מיניים אינם זכאים לאותה הגנה משפטית העומדת לרשות זוגות הטרוסקסואלים.
המרכז הגאה במונגוליה הפעיל מאז 2007 קובע כי "דגילה בזכויות אדם של לסביות, הומואים, טרנסג'נדרים וביסקסואלים במונגוליה" היא הבסיס שלו. המרכז ידוע כמניע העיקרי מאחורי המדיניות ושינויי החקיקה במדינה סביב זכויות להט"ב. מבחינה היסטורית, הארגון הראשון לזכויות אדם של גברים הומואים הוקם במרץ 1999, ונקרא "Tavilan" אשר פירושו "גורל" במונגולית.
מעמד בחוק

ג'ינגיס חאן, מייסדה שליטה הראשון של האימפריה המונגולית, אסר על מעשים הומוסקסואליים והטיל עליהם עונש מוות, בתקווה "להרחיב את האוכלוסייה המונגולית" שהייתה מוגדרת עם כ-1.5 מיליון איש, בעוד ששושלת סונג היריבה, השולטת במרכז סין כיום, הוגדרה עם כ-100 מיליון.
המונגולים החאלקהאים, בדומה להרבה עמים סיביריים מוקדמים, העניקו הערכה רבה לפריון, אהבה ויחסים הטרוסקסואליים ולכן ראו בעניינים הומוסקסואליים "תועבה".
בשנים האחרונות של המאה ה-17, המונגולים החאלקים אשר היו בשליטת שושלת צ'ינג ירשו את חוק האנטי-הומוסקסואליות שלה, שהעניש מעשים הומוסקסואליים עם שנת מאסר ומאה מלקות על ידי במבוק כבד.
לאחר שהופללה שוב בשנת 1961, כל האזכורים של הומוסקסואליות הוסרו מהמשפט הפלילי המונגולי בשנת 1993, ובכך יחסים הומוסקסואלים בהסכמה על ידי זוגות חד מיניים הותרו לראשונה בחוק. גיל ההסכמה ברחבי המדינה מוגדר כגיל 16 שנים, הן להטרוסקסואלים והן להומוסקסואלים.
הכרה במערכות יחסים חד מיניות

מערכות יחסים חד מיניות אינן מוכרות על פי החוק המונגולי, בעוד סעיף 16 (11) לחוקה המונגולית מגדיר את הנישואים כהטרוסקסואלים בלבד באומרו כי הם "מתבססים על שוויון והסכמה הדדית של גבר ואישה שהגיעו לגיל הקבוע בחוק".